num_pages: 381
description: Prima ediție a lucrării de față, "Ces gestes qui vous trahissent", a apărut în 1993 și a devenit un bestseller. Ultima ediție, cea de-a șasea, scrisă împreună cu soția lui, Caroline, a fost publicată în 2013.Pornind de la modul de a strânge mâna cuiva și de la felul în care ne încrucișăm picioarele sau ne încruntăm putem afla ce climat mental și ce personalitate avem. Cu ajutorul acestei cărți puteți învăța foarte ușor care sunt atitudinile și pozițiile care vă dezavantajează (și trebuie corectate) și care sunt pe cele care e bine să le valorificați, pentru a le transmite celorlalți un semnal pozitiv privitor la personalitatea și capacitățile dumneavoastră.Peste 300 de imagini și o descriere simplă a gesturilor pe care le întâlniți în viața de zi cu zi vă permit acum să vă specializați în decodarea gesturilor și să vă amuzați decodând semnalele pe care vi le trimit interlocutorii dumneavoastră.Corpul este un teritoriu în permanentă mișcare, o masă care se agită, un conglomerat de molecule care se exprimă printr-o explozie de gesturi diverse și variate, cea mai mare parte dintre ele fiind total insignifiante. Gesticulaţii care nu corespund decât nevoii de a oferi cuvântului un relief gestual dublat de un decor emoţional. Căci fiecare mișcare a corpului este expresia unei reacţii emoţionale fără ca această reacţie să fie totuși semnifica-tivă. Gestul devine limbaj atunci când se repetă în mod constant, mereu în același mod și într-un context identic.Corpul este terenul de joc al gestului și relieful cuvântului. El îi oferă acestuia o a treia dimensiune.
language: Romanian
title: Cartea gesturilor
publisher: All